[{"text_idx": "#000000", "text": "Roland Mere: \u201criigilaevastiku\u201d kummipaadid ja jetid ei ole siiski laevad"}, {"text_idx": "#000001", "text": "Termin ,,eesti merendus\u201d on nagu mingi paradoksaalne vidin, mille nimi on elektrito\u0303ukeratas. Tegemist oleks nagu to\u0303ukerattaga, mida mitte keegi ei ole mitte kunagi to\u0303uganud. Ta so\u0303idab elektriga. Vo\u0303i siis kahemehe-elektrika\u0308sisaag."}, {"text_idx": "#000002", "text": "Kui vo\u0303tta lahti Postimehe Merendusportaal, siis tuleb va\u0308lja, et Eestis on ainult kaks ettevo\u0303tet, mis tegelevad laevadega. TS Laevad ja Tallink. U\u0308leja\u0308a\u0308nud uudised on ko\u0303ik va\u0308limaalt."}, {"text_idx": "#000003", "text": "17. november 2022 kirjutas TS Laevade juhatuse esimees, et TS Laevad tahab parvlaevaliikluse Va\u0308inameres elektriliseks muuta ja lisas, et septembris mo\u0308o\u0308dus parvlaeval To\u0303ll kaks aastat esimesest ametlikust so\u0303idust hu\u0308briidlaevana. Lisaks diiselmootorile ka elektri jo\u0303ul to\u0308o\u0308tav laev on to\u0303estanud, et liikluses Eesti saarte vahel on u\u0308leminek heitmevabadele laevadele vaid aja ku\u0308simus ning ta lisab, et ka Eesti riik on vo\u0303tnud endale Euroopa Komisjoni kliimameetmete paketis \u00abEesma\u0308rk 55\u00bb (\u00abFit55\u00bb) suured eesma\u0308rgid va\u0308hendada kasvuhoonegaase."}, {"text_idx": "#000004", "text": "Vo\u0303hikule vo\u0303ib ja\u0308a\u0308da eelnevast arusaam, et suursaari teenindavad parvlaevad on hetkel diiselajamitega. Aga ei ole ega pole ka kunagi olnud. Ajamid on ikka elektrilised, nagu oli ka eelmistel parvlaevadel ja nagu oli ka ,,Laid\u201d tu\u0308u\u0308pi parvlaevadel. Ku\u0308simus on selles, kas see elekter saadakse akudest vo\u0303i diiselajamitest. Ning juhul kui me saame selle akupangast, siis tekib ku\u0308simus \u2013 kuidas see akudesse saab. Seinast vo\u0303tame \u2013 kas pole? Sealt ju tuleb taastuvenergia? Seega on u\u0308limalt kohatu ra\u0308a\u0308kida hetkel mingist eesma\u0308rgist 55. aastal."}, {"text_idx": "#000005", "text": "Sama on ka suurtemate laevadega. Kui muuta sisestusandmeid, siis muutub ka va\u0308ljundi mo\u0303o\u0303detavus, nagu otsustasid laevanduses suurte tankerite omanikud. Kui tuli no\u0303ue va\u0308hendada heitegaasides kahjulike osade NOx no\u0303udeid, siis u\u0308heks vo\u0303imaluseks seda teha on no\u0303ue, et laevad va\u0308hendaksid teatud piirkonnas so\u0303ites oma kiirust 15 protsenti baaskiirusest madalamale. Seda asjaolu, et seesama laev viibib selles teatud piirkonnas seeto\u0303ttu kauem, ei mo\u0303o\u0303deta. Aga! Mo\u0303lemal juhul on lambad so\u0308o\u0308nud ja hundid ordeneid ta\u0308is."}, {"text_idx": "#000006", "text": "La\u0308inud aasta suurim uudis oli pikalt vaagitud riigilaevastiku u\u0308hinemine. \u201cRiigilaevastiku to\u0308o\u0308- ja juhtru\u0308hmade sisendi po\u0303hjal tellitud va\u0308lise analu\u0308u\u0308si tulemused na\u0308itavad, et ku\u0308mne aastaga aitab riigilaevastiku loomine sa\u0308a\u0308sta riigile va\u0308hemalt 34 miljonit eurot vo\u0303rreldes olukorraga, kus me ja\u0308tkaksime killustatult eri organisatsioonides,\u201d so\u0303nas Meremajanduse asekantsler Kaupo La\u0308a\u0308nerand, kes asus to\u0308o\u0308le 15. aprillil 2021 ja lisas, et praegu haldab iga asutus oma veeso\u0303idukeid iseseisvalt, mis ta\u0308hendab, et suure osa aastast on need alakasutatud. Laevade toomine u\u0308htse juhtimise alla toob vo\u0303imaluse neid ristkasutada."}, {"text_idx": "#000007", "text": "Vo\u0303tan siinkohal julguse nahhaalselt tutvustada seda merenduse kantslerit, kes on mo\u0303ned aastad so\u0303itnud nooremtu\u0308u\u0308rimehena ning kes on samuti mingi aeg to\u0308o\u0308tanud Politsei- ja Piirivalveameti laevastiku juhina. Selgituseks vo\u0303hikutele, et PPA laevastik koosneb 3 piirivalvekaatrist, u\u0308hest laevast ja mitmetest kummipaatidest ja jetidest."}, {"text_idx": "#000008", "text": "Eesti Lootsi laevastik koosneb mitmeku\u0308mnest lootsikaatrist ja Transpordiameti laevastiku koosseisus on u\u0308ks multifuntsionaalne ja\u0308a\u0308murdja, ja\u0308a\u0308murdja Tarmo ja minu teada u\u0308ks vo\u0303i kaks hu\u0308drograafialaeva."}, {"text_idx": "#000009", "text": "La\u0308inud su\u0308gisel ko\u0303lasid ku\u0308ll igasugused numbrid ja ko\u0303ige jubedam neist oli kui o\u0308eldi va\u0308lja, et Riigilaevastiku u\u0308hendamise plaanis arvestatakse transpordiameti, politsei- ja piirivalveameti (PPA), keskkonnaameti, Tallinna tehnikau\u0308likooli, Eesti Lootsi ja pa\u0308a\u0308steameti 257 veeso\u0303idukiga. Esmase analu\u0308u\u0308si ja\u0308rgi vo\u0303iks laevade arvu va\u0308hendada ligi 50 vo\u0303rra, ilma et sellest u\u0308kski teenus kannataks. Mina ei suuda kokku lugeda ku\u0308ll kuidagi viitku\u0308mmet laeva, isegi kui kaatrid laevadeks lugeda."}, {"text_idx": "#000010", "text": "Seega ja\u0308a\u0308b minule kui endisele laevamehaanikule ja 35 aastat merendusega tihedalt seotud inimesele siiski mo\u0303istmatuks, mida siis lo\u0303puks peetakse laevaks. Kummipaat ei ole mitte kuidagi laev. Mulle meenus aastaid tagasi u\u0308he kaubalaeva kapteni imestus juulikuisel Pa\u0308rnu lahel kohapu\u0308u\u0308gi ajal. Kapten pidi pa\u0308ris tugevaid mano\u0308o\u0308vreid sooritama sisseso\u0303idul Pa\u0308rnu sadamasse, et mitte pesuvanniga merele la\u0308inud kohatragijatest u\u0308le so\u0303ita. Ko\u0303ik, mida meri kandis, oli lahele aetud. Kuid ko\u0303ik pesuvannid ja kummimadratsid ei ole siiski laevad."}, {"text_idx": "#000011", "text": "Ent see pole siiski veel ko\u0303ik ja nali alles tuleb, sest esimesest jaanuarist hakkas kehtima Kaitseva\u0308e korralduse seaduse ja teiste seaduste muutmise seadus, kus Politsei- ja Piirivalveameti laevad antakse u\u0308le kaitseministeeriumi valitsemisalasse. ( RT I, 20.06.2022, 02). Tegevteenistussuhte erisused seoses Politsei- ja Piirivalveameti u\u0308lesannete u\u0308leandmisega Kaitseva\u0308ele ning Politsei- ja Piirivalveameti laevade u\u0308leandmine Kaitseministeeriumi valitsemisalasse. Seega on asi rohkem, kui ha\u0308matud. Millised laevad siis ikkagi riigilaevastiku alla la\u0308hevad? Piirivalve laevade staatus muutub so\u0303jalaevaks ja seniste tsiviilu\u0308lesannete ta\u0308itmine ja\u0308tkub ehk laevadel sa\u0308ilivad vo\u0303imed ja u\u0308lesanded, mis neil ta\u0308nagi on: merepiiri valvamine, reostusto\u0303rje ja pa\u0308a\u0308stevo\u0303imekus."}, {"text_idx": "#000012", "text": "Vaataks veel korra u\u0308le informatsiooni, mis meile on edastatud. 22.10.2022. teatab MKM asekantsler, et laevastikku koondatakse politsei- ja piirivalveameti, transpordiameti, pa\u0308a\u0308steameti, keskkonnaameti ja Eesti Loots AS-i veeso\u0303idukid ja 21 detsembril 2022 saame teada, et nelja suure politsei- ja piirivalveameti laeva minek kaitseva\u0308kke otsustati 2021. aastal ja sai riigikogu heakskiidu suvel ning ko\u0303ik u\u0308leja\u0308a\u0308nud veeso\u0303idukid koonduvad aga majandus- ja kommunikatsiooniministeeriumi haldusalasse kuuluvasse riigilaevastikku. Seega ja\u0308a\u0308vad siis loodava riigilaevastiku koosseisu ainult endise Veeteede ameti laevad, Eesti Lootsi lootskikaatrid pluss hulganisti jette ja kummipaate."}, {"text_idx": "#000014", "text": "Kui vaadata nende lootsikaatrite ja endiste veeteede ameti laevade omadusi, siis ega neid eriti ristkasutusse tuua ei saa. Lootsikaater ei la\u0308he poisid veeskama ja veel va\u0308hem ja\u0308a\u0308d murdma. Hooldamise ja tehnilise managemendi saab ku\u0308ll tuua u\u0308he vo\u0303i siis kahe inimese kordineerimise alla, kuid kogemus na\u0308itab, et kui seda teeb riigiettevo\u0303te, siis la\u0308hevad lo\u0303ppkulud veelgi suuremaks."}, {"text_idx": "#000015", "text": "Na\u0308iteks u\u0308hes ta\u0308iesti keskmises merendusettevo\u0303ttes on ca 6-8 laeva peale u\u0308ks superintendant (tehniline manager). Kui loodi aga Tallinna Sadama tu\u0308tarettevo\u0303te TS Laevad, siis lisaks kahele juhatuse liikmele on seal kaks superintendanti (kahele laevale u\u0308ks), lisaks varustus spetsialist, siis veel mingi spetsialist, a\u0308rianalu\u0308u\u0308tik, kvaliteedijuht, mingi projektijuht, klienditoe juht ja kaks teenindusjuhti. Lisaks loetletud 14- le palgatule on kontoris veel terve hulk va\u0308iksemaid reato\u0308o\u0308tajaid ja assistente."}, {"text_idx": "#000016", "text": "Teine na\u0308ide nn riigipoolsest ratsionaaltegevusest on juba allakirujatu poolt varem kirjeldatud projekt ,,Laevad Eesti lipu alla\u201d. Iga uus laeva pidavat riigieelarvesse tooma 240 000 eurot aastas ja aastaks 2025 pidi olema eeldatavalt Eesti lippu alla tulnud u\u0308le 300 laeva. Nu\u0308u\u0308dseks, kolm aastat hiljem on Eesti lipu alla juba u\u0308ks laev tulnud. Kokkuhoid milline?"}, {"text_idx": "#000017", "text": "Tahtmatult ja\u0308a\u0308b mulje, et Reformierakond kas katsetab riigi ressurssidega vo\u0303i ka\u0308itub vastavalt tujule nagu Kaja Kallas ra\u0308a\u0308kis oma jalgrattaga to\u0308o\u0308leso\u0303idust. 13. mai 2021 Kallas so\u0303itis peaministrina esimest korda rattaga to\u0308o\u0308le \u2013 \u201cPa\u0308ev saab eriti hea alguse, kui so\u0303ita to\u0308o\u0308le jalgrattaga. Riigikogus to\u0308o\u0308tades liikusin sageli rattaga, peaministri ametiajal ta\u0308na esmakordselt.\u201d"}, {"text_idx": "#000019", "text": "Aga on ka kolmas variant, mis on veelgi halvem Eestile kuid siiski to\u0303ena\u0308olisem \u2013 ta\u0308idab kellegi korraldusi. Mo\u0303lemil juhul peremees nii ei ka\u0308itu, kui ta just puruloll ei ole."}]